open-index/open-wikipedia-markdown huggingface dataset:
Yakushima

thumb|Yakushima, salah satunggaling Situs Warisan Donya UNESCO

 inggih punika sawijining pulo ing sisih kidul Prefektur Kagoshima, Kyushu, Jepang. Papanipun antawis 60&nbsp;km barat daya Ujung Ōsumi, Kyushu. Pulo punika kalebet salah satunggal saking pulo utama ing KapuloanŌsumi (kalih pulo utama sanèsipun inggih punika Tanegashima lan Kuchinoerabujima). Selat Yakushima misahaken Yakushima lan Tanegashima.

Pulo ingkang jembaripun 504,88&nbsp;km² punika cacahipun penduduk wonten antawis 15.000 tiyang. Ing Yakushima wonten alas ingkang ngrembuyung sanget. Ing pulo punika wonten wit-witan *Cryptomeria* (nama Jepang: *sugi*) ingkang umuripun sepuh sanget. Wit *Cryptomeria* paling ageng lan paling sepuh ing Yakushima ingkang dipunsukani nama Jōmon Sugi dipunprakirakaken gadhah umur 2.170 dumugi 7.200 taun.

Alas ing Yakushima ingkang minangka bekas "hutan hujan" iklim sedang-anget damel pulo punika dipunlebetaken UNESCO ing salebeting Situs Warisan Donya UNESCO wiwit taun 1993. Kawasan ingkang dipuntetepaken minangka Situs Warisan Donya natawis 21% saking jembaripun sadaya pulo (107,47&nbsp;km²). Boten wonten satunggal wit-witan ingkang naté dipuntegor ing salebeting kawasan alas inti Yakushima ingkang jembaripun 12,19&nbsp;km².. Yakushima punika inggih pulo paling telas ing Jepang. Kanthi curah hujan antawis 4,000 dumugi 10,000&nbsp;mm., Yakushima kalebet salah satunggaling papan ing donya ingkang gadhah curah hujan paling inggil. Pulo punika dipunsebut-sebut tiyang minangka pulo ingkang dhawah jawah "35 dinten wonten ing satunggal wulan". Éwadéné makaten, Yakushima ugi ngalami "mangsa katiga" sadangunipun mangsa palastra lan mangsa dingin. Jawah ageng ingkang kadadosan sadangunipun mangsa semi lan mangsa panas asring dipundhereki déning "tanah longsor". Pegunungan ing Yakushima inggih punika minangka satunggaling papan ing wewengkon paling kidul Jepang ingkang mandhap salju. Dangunipun pinten-pinten wulan, salju saged mandhap ing daerah punika, déné suhu air laut ing sakitar pulo boten naté wonten ing ngandhap 19&nbsp;°C.

Alas Yakusugi ing Yakushima dipunkunjungi boten kirang déning 300.000 wisatawan saben taunipun. Alas punika jaréné minangka inspirasi tumrap Hayao Miyazaki sanalika damel filem *Princess Mononoke*. Ing salah satunggaling batang wit ing Alas Yakusugi, Mothra Leo nilar kepompong kagunganipun wonten ing filem *Rebirth of Mothra* produksi taun 1996.

## Géografi 
Yakushima minangka pulo paling ageng nomer kalih ing Prefektur Kagoshima sabibaripun Amami Ōshima. Titik paling inggil ing Yakushima inggih punika Miyanoura-dake, sawijining gunung ingkang inggilipun 1.935 m.

Sedaya wewengkon ing pulo Yakushima kalebet ing salebeting wewengkon administrasi kutha Yakushima, Distrik Kumage, Prefektur Kagoshima. Papan Anggegana Yakushima nglayani penerbangan Japan Air Commuter ingkang ngubungaken Yakushima kaliyan Papan Anggegana Kagoshima lan Papan Anggegana Internasional Osaka.

## Fauna 
* Penyu
* Rusa (*yakushika*)
* Monyet (*yakuzaru*)
* Anjing rakun

## Cathetan suku 
* 

## Pranala njaba 
* UNESCO World Heritage Site
* Yakumonkey (panduan wisata)
Hans Spemann

thumb|Hans Spemann

**Hans Spemann** (Stuttgart, 27 Juni 1869 - Freiburg im Breisgau, 9 September 1941) inggih punika salah satunggaling embriolog Jerman ingkang dados salah satunggaling pelopor embriologi modern, lan minangka salah satunggal saking 2 embriolog ingkang naté dipunanugrahi Penghargaan Nobel. Studinipun katujokakaen ing diferensiasi sel embrio sadangunipun pertumbuhan organisme.

## Pendidikan 
Spemann, dipundidik wonten ing Universitas Heidelberg lan München sadéréngipun nampi gelar dhoktor wonten ing babagan botani, zoologi, lan fisika wonten ing Lembaga Zoologi Universitas Würzburg nalika taun 1895. Ketertarikan Spemann kaliyan embryologi boten kawiwitan nalika taksih sinau wonten ing pendidikanipun, nalika sadangunipun mangsa dingin taun 1896 piyambakipun maos buku *Plasma Kuman: Téyori Pewarisan* karya August Weismann nalika piyambakipunwonten ing sawijining sanatorium saperlu marékaken tuberkulosis ingkang dipuntandang.

## Prestasi 
Nalika taun 1902, Spemann,ingkang kanthi pinter migunakaken satunggal helai rambut minangka simpul, saged kasil mecahaken sel saking embrio salamander 2 sel, lan manggihaken salamander normal saking saben sel. Karyanipun mbantah téyori Weismann bilih sel kélangan informasi genetik nalika madeg piyambak. Wonten taun ingkang sami, Spemann mendhet dudutan wonten ing wiwitan bilih wonten ing tahap tartamtu pertumbuhan, ingkang dipunsebut determinasi, sel embrio badhé "berdiferensiasi".

Wonten ing pungkasan taun 1920-an Spemann nglajengaken karyanipun kanthi salamander. Piyambakipun mindhahaken nukleus embrio kanthi 16 sel ing sel embrio salamander tunggal ingkang tanpa nukleus. Sel punika nyedot nukleus lan tumuwuh dados salamander normal. Kanthi prosès punika, Spemann nyampurnakaken salah satunggaling ékspérimén kloning ingkang kapisanan migunakaken metode transfer nuklir. Kanthi karyanipun ingkang terbit taun 1938 ingkang gadhah judhul *Pertumbuhan dan Induksi Embrio*, Spemann ngajukaken "eksperimen fantastik" saking "pengkloningan" organisme saking sel terdiferensiasi éwadéné ingkang diwasa migunakaken metode transfer nuklir. Nanging, sadangu masa punika, Spemann boten gadhah tèknologi saperlu nyampurnakaken pamanggihipun, lan kloning ingkang dipunajukaken boten rampung dumugi kasuksésanipun Robert Briggs lan Thomas J. King nalika taun 1952.

Kajawi punika panemon embriologinipun ingkang gadhah prabawa ageng, tekad Spemann ingkang alih-alih wonten pendamelan piranti laboratorium ingkang pas njalari sajumlah kemajuan wonten ing piranti bedhah mikro nalika gesangipun.

## Cathetan suku
## Pranala njaba 
* Scientist ProBerkas: Hans Spemann
Ibnu Wahyudi

thumb|Ibnu Wahyudi

**Ibnu Wahyudi** inggih punika alah satunggaling sastrawan Indonésia ingkang miyos wonten ing Ampel, Boyolali, Jawa Tengah, tanggal 24 Juni 1958; kanthi yuswa sapunika 55 taun.

## Biografi 
Ibnu Wahyudi ngrampungaken pendhidhikan S1 wonten ing babagan Sastra Indonesia Modern ingkang dipunlampahaken ing Fakultas Sastra ing Universitas Indonesia ing taun 1984. Lajeng, ing antawisipun taun 1991-1993, Ibnu Wahyudi ndhèrèk kuliah ing *Center for Comparative Literature and Culture Studies*, wonten ing Monash University, Melbourne, Australia lan pikantuk gelar MA. Piyambakipun lajeng nerasaken sekolah kanggé ngudi pendhidhikan dhoktor ing babagan Ilmu Susatra ing Program Pascasarjana UI. Lan ing dangunipun 3 taun saking taun 1997 dumugi taun 2000, piyambakipun dados dhosèn tamu ing Hankuk *University of Foreign Studies* Seoul, Koréa Kidul.
Ibnu Wahyudi sapunika dados dhosèn ing almamateripun inggih punika ing Fakultas Ilmu Budaya (kala rumiyin dipunsebat Fakultas Sastra) Universitas Indonesia. Kajawi punika, piyambakipun ugi dados pengajar para tamu ing *Jakarta International Korean School* wiwit taun 2001, lajeng ugi mucal wonten ing *Prasetiya Mulya Business School* wiwit taun 2005, ugi dados dhosèn ing Universitas Multimedia Nusantara wiwit taun 2009, saha dados dhosèn ugi ing *SIM* University Singapura.
## Asiling Karya 
Kempalan puisinipun Ibnu Wahyudi ingkang sampun dipuncithak lan dipunwedalaken inggih punika wonten *Masih Bersama Mangsa* (dipunwedalaken déning penerbit Kutu Buku, ing taun 2005), *Haikuku* (dipunwedalaken déning penerbit Artiseni, ing taun 2009), saha *Ketika Cinta* (dipunwedalaken déning penerbit Buku Pop, ing taun 2009); déné kempalan prosa mininipun kanthi irah-irahan *Nama yang Mendera* (dipunwedalaken déning penerbit Citra Aji Parama, ing taun 2010). Buku puisinipun ingkang kanthi irah-irahan *Masih Bersama Mangsa* mlebet ing 10 karya ingkang saé piyambak ing penghargaan *Khatulistiwa Literary Award* ing taun 2005. Lan buku-buku ingkang sampun naté dipunsusun saha dipunsunting déning Ibnu Wahyudi ing antawisipun inggih punika *Lembar-lembar Sajak Lama* (wonten ing kempalan sajak P. Sengodjo), ingkang dipunwedalaken déning Balai Pustaka (ing taun 1982), *Pahlawan dan Kucing* (wonten ing kempalan carkak Suripman) ingkang dipunwedalaken déning Balai Pustaka (ing taun 1984), *Konstelasi Sastra* (dipunwedalaken déning Hiski, ing taun 1990), *Erotisme dalam sastra* (ing taun 1994), *Menyoal Sastra Marginal* (ing taun 2004), "*Toilet Lantai 13*" (dipunwedalaken déning penerbit Aksara 13, ing taun 2008), "*Ode Kebangkitan*" (ing taun 2008), *Membaca Sastra* (ingkang dipunwedalaken déning penerbit Indonesia Tera, ing taun 2008]], ingkang dipunserat sesarengan kaliya Melani Budianta, Ida Sundari Husen, lan Manneke Budiman), lan taksih kathah malih asiling karyanipun.

## Cathetan suku
Arthur Kornberg

**Arthur Kornberg** (New York City, 3 Maret 1918–California, 26 Oktober 2007) inggih punika salah satunggaling biokimiawan Amérika Sarékat. Kornberg dipunanugrahi Penghargaan Nobel wonten ing Fisiologi utawi Kedhokteran kanggééé “penemuannya pada mekanisme sintesis biologis asem deoksiribonukleat (DNA)” sesarengan kaliyan Severo Ochoa wonten ing Universitas New York.

Kornberg dipundidik wonten ing City College, New York City. Piyambakipun nampi gelar S.Si nalika taun 1937, dipunsusul déning S.Ked wonten ing University of Rochester wonten ing 1941. Kornberg gadhah tingkat bilirubin ingkang tambah wonten ing getihipun—dipunkenal minangka sindrom Gilbert—lan sadangunipun wonten ing Fakultas Kedhokteran piyambakipun ngawontenaken survei mahasiswa saperlu mbuktikaken kados pundi limrahipun kaanan punika. Kasilipun punika dipunterbitaken ing karya panalitén ingkang kapisananipun ing taun 1942.

Saking 1941 dumugi 1942, Kornberg gadhah kesempatan praktik kerja wonten ing Strong Memorial Hospital wonten ing laladan Rochester, New York. Sasampunipun mungkasi pelatihan dhokter piyambakipun kagabung wonten ing dinas militér minangka letnan ing United States Coast Guard, njabat dados dhokter kapal nalika taun 1942. Rolla Dyer, direktur Institut Keséhatan Nasional (NIH), sampun nyathet wonten ing karyanipun babagan sindrom Gilbert lan ngundhang piyambakipun saperlu kagabung kaliyan tim panaliti wonten ing Laboratorium Gizi NIH. Antawis taun 1942-1945, karya Kornberg inggih punika pamaringan diet "terspesialisasi" ing tikus saperlu manggihaken vitamin énggal

Tumrap Kornberg, punika njalari raos bosen lan piyambakipun langkung remen kaliyan enzim. Piyambakipun pindhah ing laboratorium dr. Severo Ochoa wonten ing Universitas New York taun 1946, lan mendhet kursus mangsa semi ing Universitas Columbia saperlu njembatani kawruhipun wownten ing kimia organik lan fisika nalika sinau teknik pemurnian enzim. Piyambakipun dados ketua Seksi Enzim lan Metabolisme ing NIH antawis 1947-1953. Ing mrika piyambakipun kerja wonten ing pangertén produksi adenosin trifosfat saking NAD lan NADP, ingkang lajeng piyambakipun nglajengaken kanthi nliti kados pundi DNA dipunyasa saking molekul ingkang prasaja.

Wonten ing taun 1953, piyambakipun dados Profesor Kepala Pérangan Mikrobiologi ing Universitas Washington, St. Louis, Missouri, dumugi 1959. Ing mrika piyambakipun nglajengaken panalitén kanthi enzim ingkang nyiptakaken DNA. Ing taun 1958, Kornberg saged ngisolasi DNA ingkang mempolimerisasi enzim, ingkang sapunika dipunkenal minangka DNA polimerase I. Kasukséésanipun punika damel piyambakipun pikantuk Penghargaan Nobel wonten ing taun salajengipun.

## Cathetan suku 
## Pranala njaba 
* Research of Arthur Kornberg 
* Biografi di situs resmi Yayasan Nobel
Hermann Joseph Muller

**Herman Joseph Muller** () inggih punika ahli genetika Amérika Sarékat ingkang manggihaken ing taun 1926 bilih mutasi saged kanthi damelan dipunsebabaken sinar X. Punika nedahaken bilih mutasi boten bènten kaliyan éwah-éwahan kimiawi. Piyambakipun pikantuk Penghargaan Nobel kanggé babagan kadhokteran nalika taun 1946.

Muller dipunlairaken wonten ing New York City lan ngangsu kawruh wonten ing Universitas Columbia. Nalika taun 1919 Muller manggihaken bilih tingkat mutasi minggah amargi panas, lan bilih panas punika boten mesthi gadhah prabawa tumrap kromosom wonten ing sawijining pasangan kromosom. Saking punika piyambakipun mendhet dudutan bilih mutasi nglibataken éwah-éwahan wonten ing tingkat molekul utawi submolekul.

## Panalitén 
Salajengipun, piyambakipun nindakaken éskpérimén kanthi sinar X minangka cara kanggé "menginduksi" mutasi. Nalika taun 1926 piyambakipun sampun mbuktikaken kasuksésanipun metode punika. Panalitén Muller ngyakinanek piyambakipun bilih méh sadaya mutasi gadhah sipat ingkang bebaya. Wonten ing prosès evolusi ingkang normal, mutan ingkang bebaya badhé mati lan namung sakedhik kémawon ingkang migunani ingkang badhé tetep urip, nanging piyambakipun pitados bilih manawi tingkat mutasi langkung inggil, jumlah individu boten sampurna mbok manawi langkung ageng kanggé spésies minangka sadayanipun kanggé saged "bertahan".

Kedhala-kendhala ingkang dipunraosaken saperlu ngungkapaken pandangan-pandangan pulitik sosialisipun njalari piyambakipun ninggalaken Amérika Sarékat nalika taun 1932. Saking 1933 piyambakipun kerja wonten ing Institut Genetika wonten ing Uni Soviet. Nanging pamikiran ingkang lepat saking Trofim Lysenko wiwit "mendominasi" panalitén biologi Uni Soviet. Piyambakipun kanthi prasaja nyikapi kanthi kritis tumrap Lysenkoism, lan akibatipun Muller kapeksa tindak (saking Uni Soviet) nalika taun 1937.

Sabibaripun dinas wonten ing "Perang Saudara Spanyol", piyambakipun makarya ing Institut Genetika Hewan wonten ing Edinburgh. Nalika taun 1940 piyambakipun kondur malih ing Amérika Sarékat, dados guru besar Universitas Indiana nalika taun 1945.

## Kulawarga 
Muller nikah dkaliyan Jessie M. Jacobs, nalika taun 1923. Saking palakrama punika pikantuk 1 putra, David Eugene. Wonten ing 1939 piyambakipun palakrama kaliyan Dorothea Kantorowicz lan pikantuk 1 putri, Helen Juliette.

## Cathetan suku 
## Pranala njaba 
* http://crishunt.8bit.co.uk/muller_hermann_joseph.html 
* Biografi penerima Penghargaan Nobel

Ĝ
Bernard Katz

Sir **Bernard Katz** FRS () inggih punika salah satunggaling biofisikawan Inggris ingkang miyos wonten ing nagara Jerman.

Piyambakipun dipundidik wonten ing König-Albert-Gymnasium ing kutha kelairanipun antawis taun 1921-1929 lan terus sinau babagan kadhokteran wonten ing Universitas Leipzig. Piyambakipun pikantuk dhokter nalika taun 1934, lan mlajar nuju ing Britania Raya nalika wulan Fèbruari 1935; bangkitipun Hitler sampun damel piyambakipun minangka campuran Yahudi Ruslan kaancem. Piyambakipun terus makarya ing University College of London (UCL), wiwitanipun wonten ing ngandhap perwalian Archibald Vivian Hill.

Piyambakipun mungkasaken PhD nalika taun 1938 lan menangaken Beasiswa Carnegie saperlu sinau kaliyan John Carew Eccles wonten ing Sydney Hospital, Australia. Piyambakipun lajeng dipunnaturalisasikaken nalika taun 1941 lan kagabung kaliyan Royal Australian Air Force nalika taun 1942. Piyambakipun nelasaken masa Perang Pasifik minangka perwira radar. Wonten ing taun 1946, piyambakipun kondur dhateng UCL minangka direktur asisten. Katz dipunangkat minangka guru besar wonten ing UCL nalika taun 1952 lan KaBag Biofisika; piyambakipun ugi dipuntunjuk ing Royal Society. Piyambakipun tetep minangka KaBag Biofisika dumugi taun 1978 nalika piyambakipun dados profesor emeritus.

Panaliténipun manggihaken sipat sinaps ingkang sajatosipun, persimpangan ing pundi sel saraf ngirimaken sinyal satunggal dhumateng sanèsipun lan tumrap jinis sel ingkang sanèsipun ugi. Saking taun 1950-an, piyambakipun nyinaoni biokimia lan aksi asetilkolin, sawijining molekul sinyal ingkang kaliyan punika sinaps ngubungaken "saraf motorik" kaliyan otot saperlu ngrangsang kontraksi. Katz menangaken Penghargaan Nobel ing babagan Fisiologi utawi Kedhokteran kanggé panemonipun bilih pembebasan neurotransmiter ing sinaps ingkang sipat "kuantal"—inggih punika wonten ing saben sinaps tartamtu jumlah neurotransmiter ingkang dipunbebasaken boten naté kirang saking jumlah tartamtu, lan manawi langkung mesthi minangka "perkalian" bilangan integral wonten ing jumlah punika.

Piyambakipun nampi Bebungah Nobel Fisiologi utawi Kedhokteran taun 1970 sesarengan kaliyan Julius Axelrod lan Ulf Svante von Euler saking karyanipun babagan biokimia saraf. Piyambakipun dipunanugrahi gelar kebangsawanan wonten ing taun 1970.

Katz séda nalika yuswanipun sampun ngancik angka 92.

## Cathetan suku
## Pranala njaba 
* Biografi dari nobelprize.org
J.E. Tatengkeng

**Jan Engelbert Tatengkeng** utawi **JE Tatengkeng** utawi **Oom Janingkang** ingkang miyos wonten ing Kolongan, Sangihe, Sulawesi Utara, Hindia Walanda ing tanggal 19 Oktober 1907 lan séda ing Ujung Pandang, Sulawesi Selatan, Indonésia ing tanggal 6 Maret 1968 inggih punika kalebet salah satunggaling sastrawan ing Indonésia ingkang kalebet pujangga énggal sareng kaliyan Sutan Takdir Alisyahbana, Amir Hamzah, Sanusi Pane, Armijn Pane, lan sanès-sanèsipun.
Manawi dipuntandhingaken kaliyan kanca-kanca pujangga sanèsipun, J.E. Tatengkeng utawi ingkang asring dipunceluk Oom Jan punika gadhah khas piyambak, inggih amargi piyambakipun punika pujangga Kristen ingkang asring nampilaken sisih religi wonten ing karya-karyanipun. Salah satunggaling karyanipun ingkang sanget misuwur inggih punika buku kempln puisi kanthi irah-irahan "Rindu Dendam" ingkang ngewrat 32 sajak asiling karyanipun.

## Biografi 
J.E. Tatengkeng kalebet tiyang ingkang bejo saged sekolah ing jaman punika. Piyambakipun miwiti pendhidhikanipun ing satunggaling sekolah Walanda, HIS, ing Manganitu. Piyambakipun lajeng nerasakne sekolah ing *Christelijk Hogere Kweekschool* utawi Sekolah Menengah Tinggi Pendidikan Guru Kristen ing Sala, Jawa Tengah.. Nalika sinau ing sekolah punika, J.E. Tatengkeng wiwitan kulina kaliyan "Tachtigers", salah satunggaling aliran kesusatraan Walanda ingkang ugi dipunsebat dados aliran angkatan 80-nan. Aliran kasebat ingkang salajengipun saged paring pangaribawa dhateng asiling karyanipun. Nanging amargi wonten sapérangan péranganing aliran kasebat ingkang boten dipunsarujuki déning piyambakipun, J.E. Tatengkeng lajeng nyampuraken aliran kasebat kaliyan gambaran alam. Kajawi dados penyair, J.E. Tatengkeng ugi dados satungaling nagarawan. Piyambakipun sampun naté dados Mahamantri Nusa Tenggara Wétan kaping sekawan ing tanggal 27 Dhésèmber 1949-14 Maret 1950. Kegiyatan sanèsipun saking J.E. Tatengkeng piymbakipun ugi dados aktivis ing dunya pendhidhikan. Piyambakipun dados guru lan naté dados kepala sekolah ing laladan ing papua, ugi kecathet dados salah satunggaling ingkang ndhirikaken Fakultas sastra Universitas Hassanuddin Ujung Pandang utawi Makassar.

## Bibiliography 
### Buku kempalan puisi 
* "Rindu Dendam". 1934. Sala: Chr. Derkkerij
* "Jawi" (Ngewart 32 buah sajak)
 
### Puisi 
Puisi ingkang kapacak wonten ing majalah Pujanga Baru:

* "Hasrat Hati"
* "Anak Kecil"
* "Laut"
* "Beethoven"
* "Petang"
* "Alice Nahon"
* "O, Bintang"
* "Gambaran"
* "Sinar dan Bayang"
* "Katamu Tuhan"
* "Sinar di Balik"
* "Willem Kloos"
* "Tangis".

Puisi ingkang kapacak wonten ing majalah sanèsipun:
* "Anak Kecil"
* "Penumpang kelas 1"
* "Gadis Bali"
* "Aku Berjasa"
* "Gua Gaja"
* "Cintaku"
* "Ke Balai"
* "Mengheningkan Cipta"
* "Sekarang Ini"
* "Aku dan Temanku"
* "Sinar dan Bayang"
* "Kepada Dewan Pertimbangan Kebudayaan"
* "Aku Dilukis"
* "Sang Pemimpin (Waktu) Kecil"
* "Bertemu Setan".

### Prosa 
* "Datuk yang Ketularan"
* "Kemeja Pancawarna"
* "Prawira Pers Tukang Nyanyi"
* "Saya Masuk Sekolah Walanda"
* "Sepuluh Hari Aku Tak Mandi".

### Drama 
* "Lena". Sulawesi. No. 1. Tahun 1. 1958

## Cathetan suku
Rica-rica pitik

thumb|250px|Rica-rica Pitik

**Rica-rica pitik** iku sawijining panganan kang digawé saka daging pitik.

## Resep Masakan Rica-Rica 
### Bahan-bahan 
* daging pitik

## Cathetan suku
Kwee Tek Hoay

**Kwee Tek Hoay** ingkang miyos wonten ing Bogor, Jawa Barat ing tanggal 31 Juli 1886 lan séda ing Cicurug, Sukabumi, Jawa Kulon ing tanggal 4 Juli 1952 inggih punika salah satunggaling sastrawan Indonésia, Melayu Tionghoa saha tokoh ajaran Tridharma (Sam Kauw Hwee).

Piyambakipun kathah nyerat karya sastra mliginipun novèl saha drama, pagesangan sosial, saha agaman masarakat Tionghoa peranakan. Karyanipun ingkang misuwur inggih punika *Drama di Boven Digoel*, *Boenga Roos dari Tjikembang*, *Atsal Moelahnja Timboel Perobahan Tionghoa jang Modern di Indonesia*, saha *Drama dari Krakatau*.

## Riwayat Pagesanganipun 
Kwee Tek Hoay inggih punika putra ingkang paling mbarep saking pasangan Kwee Tjiam Hong saha Tan Ay Nio. Wiwit yuswanipun 8 taun, Kwee Tek Hoay mlebet sekolah Tionghoa ingkang ngginakaken basa pengantar Hokkian. Pendhidhikanipun ingkang kaping pungkasan sami kaliyan tingkat sekolah dhasar ing wekdal sapunika. Sasampunipun lulus saking sekolah kasebat lajeng piyambakipun sinau kaliyan satunggaling guru. Ing wekdal kasebat, keturunan Tionghoa boten kénging mlebet sekolah Walanda, amargi ingkang pareng mlebet sekolah punika inggih namung putra bangsawan utawi gadhah pangkat.
Kwee Tek Hoay nikah kaliyan Oei Hiang Nio ing sasi Pebruari 1906 lan pinaringan tigang putra. Putranipun ingkang mbarep inggih putri kanthi nama Kwee Yat Nio ingkang ugi remen kaliyan babagan jurnalistik. Déné kalih rayinipun, Kwee Tjun Gin saha Kwee Tjun Kouw langkung remen ing babagan dagang.
Ing tanggal 4 Juli 1952, Kwee Tek Hoay séda ing Cicurug, Sukabumi amargi dipunperjaya kaliyan saklompok prampok. Piyambakipun inggih tiyang ingkang sepisanan nyuwun supados jenasahipun dipunbakar lan wiwit wekdal punika kathah tiyang Tionghoa ingkang ndhèrèk jejakipun.

## Karya-karyanipun 
### Drama 
* Korbannja Kong Ek (1926)
* Plesiran hari Minggoe (1927)
* Korbannya Yi Yung Toan (1928)
* The ordeal of general Chiang Kai Shek (1929)
* Mait Hidoep (1931)
* Pentjoeri (1935)
* Bingkisan taoen baroe (1935)
* Barang perhiasan jang paling berharga (1936)
* Bidji Lada (1936)
 
### Novèl 
* Boenga Roos dari Tjikembang (1927) Pernah dibuatkan filem dua kali padha taun 1931 olèh Wong Brothers, dan 1976 olèh Fred Young.
* Drama dari Krakatau (1928)
* Drama di Boven Digoel (1938).
* Nonton Capgome (1930)
* Zonder Lentera (1930)
* Penghidoepannja satoe sri panggung (1931)
* Drama dari Merapi (1931)
* Soemangetnja boenga tjempaka (1932)
* Pendekar dari Chapei (1932)
* Bajangan dari Kehidoepan jang laloe (1932) diterbitkan dalam kalawarta Moestika Romans, belum dibukukan.
* Pengalamannja satoe boenga anjelir (1938)
* Asepnja Hio dan kajoe garoe (1940)
* Lelakonnja boekoe (1940)
* Itoe nona jang bertopeng biroe (1942)

### Agama 
* Buda Gotama (1931-1933)
* Sembahjang dan meditatie (1932)
* Omong-omong tentang agama Buda (1935)

### Sosial Pulitik 
* Atsal Moelahnja Timboel Perobahan Tionghoa yang Modern di Indonesia (1936-1937)diterjemahkan ke dalam basa Inggris olèh Lea Williams, The Origins of the Modern Chinese Movement in Indonesia (Southeast Asia Program, Cornell University, 1969

## Cathetan suku
Hades

**Hades** (Basa Yunani: ᾍδης, Hadēs, utawi Ἅιδης, Háidēs) punika déwa *bawah tanah* wonten ing mitologi Yunani . Hades punika putra paling sepuh saking Kronos lan Rea. Hades sesarengan kaliyan sedhèrèkipun ngalahaken para Titan lan mendhet alih kakuwasaan donya. Zeus, Poseidon, lan Hades piyambaj punika ngawontenaken *undian* kanggé nemtokaken papan kakuwasaan lajeng Hades punika pikantuk *donya bawah* . Amargi asosiasinipun kaliyan donya bawah, Hades asing dipunwastani minangka *déwa kematian* nanging sajatosipun boten.

Wonten ing mitologi Romawi, Hades dipunsebat minangka Pluto, Dis Pater, lan Orkus. Déné wonten ing mitologi Etruska déwa ingkang sami punika Aita. Simbol kanggé Hades punika *Helm kegelapan* lan *anjing berkepala tiga*, Kerberos.

Istilah Hades wonten ing kekristenan lan wonten ing Basa Yunani Koine punika sami kaliyan *sheol* ing ajaran Yahudi  (שאול, kuburan utawi bolongan ing bumi) lajeng merujuk dhateng papan kanggé rohipun manungsa. Déné konsèp neraka wonten ing agami Kristen punika langkung mirib kaliyan konsèp Tartaros ing mitologi Yunani, péranganing Hades ingkang peteng lan medeni punika kaginakaken kanggé papan *penyiksaan* lan *penderitaan*.

## Ètimologi 
Asaling nama *Hades* utawi *Aides* punika dèrèng cetha. Wonten tiyang ingkang gadhah pamrayogi bilih nama *Hades* punika asalipun saking *a-idein* ingkang ateges *ingkang boten katingal*. Déné sanèsipun ngandharaken bilih Hades punika asalipun saking hadô utawi chadô, saéngga Hades punika ateges *ingkang gadhah sadaya* utawi *ingkang nampi sadaya* .

## Gambaran 
Hades punika asring dipungambaraken minangka déwa ingkang gadhah janggut peteng kanthi busana ingkang mewah lan nembé nyekel tongkat utawi dwisula. Hades ugi dipungambaraken minangka déwa ingkang paring kkasuburan saking kranjang ingkang awujud sungu *(komukopia)*.

## Ajejuluk 
Salah satunggaling jejuluk kanggé Hades inggih punika Pluton (kasugihan) amargi *mineral berharga* wonten ing sangandhaping lemah lan kagunganipun Hades. Sofokles nyebat Hades punika *Dia Yang Kaya*. Jejuluk Hades sanèsipun inggih punika Poysemantor (*penguasa banya benda*), Polidegmon ("Yang menerima banyak hal"), Nekrodegmon ("Penerima orang mati"), Nekron Soter ("Penyelamat orang mati"), lan Eubuleus ("Penasehat yang baik"). Hades ugi dipunsebat minangka Zeus Khthonios ("Zeus donya bawah"), "Dia yang sunyi", lan "Raja para roh".

## Barang-barang kagunganipun Hades 
* Kréta perang ingkang dipuntarik déning sekawan jaran abadi kanthi warni ireng
* *Helm Kegelapan* inggih punika helm gaib ingkang dipundamel déning para Kiklops lan kaginakaken minangka gaman nalika Titanomakhia.
* Tongkat karajan ingkang saged damel margi antawisipun *donya bawah* lan *donya atas*
* Astana emas
* Singgasana
* kebon woh delima ing celak astananipun. Woh delima punika ingkang dipundhahar déning Persefon saéngga kajebak ing *donya bawah*.

## Cathetan suku
Gerty Cori

, in 1947.]]

dr. **Gerty Theresa Cori** (kalair Radnitz) () inggih punika wanita kapisanan saking Amérika Sarékat ingkang pikantuk Penghargaan Nobel Fisiologi utawi Kedhokteran nalika taun 1947, ingkang dipuntampi kaliyan garwanipun dr. Carl Ferdinand Cori, lan dr. Bernardo Houssay saking Argentina.

## Pagesangan Awal 
dr. Cori lair nalika tanggal 15 Agustus 1896 wonten ing Praha, ingkang wekdal punika minangka péranganing Kamaharajan Ostenrik-Hungaria. Piyambakipun minangka ingkang palng sepuh saking 3 putri Martha lan Otto Radnitz, manajer pabrik gula. Kulawarga punika Yahudi lan piyambakipun dipundhidhik déning guru privat.
Nalika yuswanipun 16 taun lan dipunprabawai déning pakdhénipun, ingkang minangka profesor kadhokteran anak wonten ing Universitas Praha, Cori milih sinau kadhokteran. Piyambakipun lulus kanthi gelar dhokter nalika taun 1920.

Nalika piyambakipun nempuh pendidikan ing Fakultas Kedhokteran, piyambakipun kapanggih kaliyan Carl F. Cori, kanca sekolahipun. Kekalihipun sami-sami ngalami kathah kegiyatan njawi lan gadhah minat wonten ing panalitén laboratorium. Lajeng kekalihipun palakrama nalika tanggal 5 Agustus 1920, lan pikantuk kedudukan ing Universitas Wina. Lajeng milih ngrembakaken karier wonten ing babagan panalitén kadhokteran tinimbang praktik dhokter.

Nalika taun 1922, kekalihipun sami émigrasi ing Amérika Sarékat saperlu gabung kaliyan staf ing Buffalo's New York Institute of Malignant Diseases. Piyambakipun dados asisten patologi lan piyambakipun dipuntunjuk minangka asisten biokimia. Kelalihipun dados warga nagara Amérika Sarékat nalika taun 1928 lan wonten ing taun 1936, kekalihipun sapun patutan tunggal, Carl Thomas. Sadangunipun wonten ing Buffalo, kekalihipun sami konsèntrasi wonten ing "penyerapan" gula saking usus lan prabawa epinefrin insulin wonten ing karbohidrat ingkang dipunserap lan utawi  pembentukan lan degradasi gliserin.

## Taun-taun pungkasan 
Nalika mangsa panas 1947, piyambakipun wiwit ngraosaken tandha-tandha Myelofibrosis, lelara penyempitan balung ingkang jarang kadadosan. Antawis 10 taun piyambakipun nerusaken karyanipun, ngalami mumet nanging boten purun mungkasi kegiyatan laboratoriumipun. Nalika 26 Oktober 1957, piyambakipun sééda akibat gagal ginjel.

## Trivia 
Penyiar misuwur, Edward R. Murrow, memuji persembahan, ketulusan intelektual, keteguhan, lan profesionalismenipun saperlu balesan wonten ing biokimia.

## Cathetan suku
## Pranala njaba 
* Biografi Gerty Theresa Cori
Isbedy Stiawan ZS

thumb|Isbedy Stiawan ZS

**Isbedy Stiawan ZS**, ingkang miyos wonten ing Tanjungkarang, Bandar Lampung, tanggal 5 Juni 1958) inggih punika salah satunggaling sastrawan Indonésia. Déning H.B. Jassin Isbedy Stiawan ZS dipunsebat *Paus Sastra Lampung*.

## Biografi 
Isbedy inggih putra angka sekawan saking wolung sedherekipun ingkang miyos saking tiyang sepuhipun, inggih bapakipun ingkang sampun séda kanthi asma Zakri Senet (alm) ingkang suku asli suku Bengkulu, lan ibunipun Ratminah (sking Winduaji, Sindanglaut, Cirebon). Garwanipun Isbedy inggih punika Adibah Jalili lan pinaringan putra cacahipun gangsal, inggih punika Mardiyah Novrida, Arza Setiawan, Rio Fauzul, Khairunnisa, saha Abdurrobbi Fadillah.
Isbedy wiwit rumiyin ngantos sapunika taksih dalem wonten ing Tanjungkarang Lampung.
Asiling karya saking Isbedy inggih awujud puisi, carkak, esai sastra, saha opini sosial, pulitik, lan kabudayan. Déné kathah bukunipun ingkang sampun dipunwedalaken déning kathah penerbit ing Jakarta, Bandung, saha Yogyakarta. Asiling karyanipun ugi sampun naté kapacak wonten ing koran Kompas, Tempo, Jawa Pos, Suara Merdeka, Sinar Harapan, Media Indonesia, Suara Pembaruan, Jurnal Nasional, Horison, Nova, Suara Karya, Pikiran Rakyat, Kedaulatan Rakyat, Lampung Post, Radar Lampung, Haluan, Padang Ekspres, Riau Pos, Harian Global, lan sanès-sanèsipun.
Kajawi taksih aktip nyerat karya sastra, piyambakipun sapunika ugi aktip wonten ing Dewan Kesenian Lampung (DKL) saha Aliansi Jurnalis Independen (AJI) Lampung, lan sapunika makarya wonten ing Lampung TV (grup MNC).
Isbedy Stiawan ugi asring dipunundhang wonten ing kathah adicara lan pentas pagelaran sastra lan budaya kados ta ing Johorbahru lan ing Kedah (Malaysia). Lajeng tumut ugi wonten ing temu Penyair Nusantara ing Medan, Malaysia, saha Brunei Darussalam. Lajeng ndhèrèk temu sastrawan Indonesia ing Jambi, saha Tanjungpinang, Konggrès Cerpen Indonesia ing Bali, Riau, lan Banjarmasin, lan kathah kitha sanèsipun ing Indonesia.

## Kasiling karya 
* *Darah* (kumpulan sajak, 1982)
* *Badai* (kumpulan sajak, 1984)
* *Akhir* (kumpulan sajak, 1986)
* *Khalwat* (kumpulan sajak, 1988)
* *Membaca Basa Sunyi* (kumpulan sajak, 1990)
* *Lukisan Ombak* (kumpulan sajak, 1992)
* *Kembali Ziarah* (kumpulan sajak, 1996)
* *Daun-Daun Tadarus* (kumpulan sajak, 1997)
* *Aku Tandai Tahi Lalatmu* (kumpulan sajak, 2003)
* *Ziarah Ayah* (kumpulan carkak, 2003)
* *Menampar Angin* (kumpulan sajak, 2003)
* *Bulan Rebah di Meja Diggers* (kumpulan carkak, 2004)
* *Dawai Kembali Berdenting* (kumpulan carkak, 2004)
* *Perempuan Sunyi* (kumpulan carkak, 2004)
* *Kota Cahaya* (kumpulan sajak, 2005)
* *Selembut Angin Setajam Ranting* (kumpulan carkak, 2005)
* *Seandainya Kau Jadi Ikan* (kumpulan carkak, 2005)
* *Hanya untuk Satu Nama* (kumpulan carkak, 2005)
* *Salamku pada Malam* (kumpulan sajak, 2006)
* *Perahu di Atas Sajadah* (kumpulan sajak, 2006)
* *Laut Akhir* (kumpulan sajak, 2007)
* *Lelaki yang Membawa Matahari* (kumpulan sajak, 2007)
* *Setiap Baris Hujan* (kumpulan sajak, 2008)
* *Anjing Dini Hari* (kumpulan sajak, 2010)

## Cathetan suku
Clube Atlético Mineiro

**Clube Atlético Mineiro** inggih punika klub bal-balan brazil, klub ingkang nduwèni basis ing Belo Horizonte, Brasil.

## Prestasi 
### Internasional 
***Copa Libertadores 1**
:: 1992, 1997
***Copa CONMEBOL 2**
:: 2013

### Liga Domestik 
* 15px **Brazilian Championship 1**
:: 1971

* 15px **Mineiro Championship 42** 
:: 1915, 1926, 1927, 1931, 1932, 1936, 1938, 1939, 1941, 1942, 1946, 1947, 1949, 1950, 1952, 1953, 1954, 1955, 1956, 1958, 1960,1962, 1963, 1970, 1976, 1978, 1979, 1980, 1981, 1982, 1983, 1985, 1986, 1988, 1989, 1991, 1995, 1999, 2000, 2007, 2010, 2012, 2013

## Cathetan suku 
## Pranala njaba 
*Official WebSite
*A rooster with plenty to crow about
Musiyum Mandala Wangsit Siliwangi

thumb|300 px|Musiyum Mandala Wangsit Siliwangi

**Musiyum Mandala Wangsit Siliwangi** punika musiyum senjata ingkang wonten ing Jalan Lembong 38, Bandung, Jawa Kulon. Musiyum punika wiyaripun areal 4176 mèter pasagi  lan wiyaripun bagunan punika 1674 mèter pasagi. Mapan wonten ing gedung ingkang naté kaginakaken kanggé markas Divisi Siliwangi kapisan ing kutha Bandung (Staf Kwartier Territorium III Divisi Siliwangi) ing taun 1949-1950 ingkang mapan ing *Oude Hospital Weg* (sapunika Jalan Lembong).

## Sajarah 
Wangunan punika dipunyasa ing taun 1910 kanthi fungsinipun rumiyin kanggé *Militaire Akademie Bangung* sapunika yasan mau nglampahi alih fungsi dados musiyum inggih punika Musiyum Mandala Wangsit Siliwangi .

Minangka markas militèr, ing tanggal 23 Januari 1950 gedung punika naté dados sasaran utami serangan Angkatan Perang Ratu Adil (APRA) ing ngandhaping pimpinan Kapten Raymond Westerling. Ing prastawa mau ingkang palastra punika 79 prajurit TNI/Siliwangi kalebet Mayor Adolf Lembong. Mirsani wigatosipun nglestantunaken warisan aji-aji perjuangan dhateng para génerasi eném supados tansah eling sarta marisi tumindak ingkang ngemu aji perjuangan supados njagi bangsa tetep wutuh, awit saking punika Kodam III/Siliwangi gadhah kekajengan damel Musiyum Mandala Wangsit Siliwangi .

Kanggé nglampahi kekajengan punika, lajeng dipunkempalaken manéka barang koleksi ingkang ngandhut aji sajarah saking kurun wekdal antawisipun masa perjuangan kamardikan, masa perang kamardikan, lan masa salajengipun ingkang gegayutan kaliyan perjuanganipun Divisi Siliwangi lan warga Jawa Kulon .

Musiyum Mandala Wangsit Siliwangi punika resmi déning Pangdam III/Siliwangi kaping 8, Kolonel Ibrahim Adjie nalika tanggal 23 Mèi 1966 lan mlebet ing kategori musiyum sajarah utawi perjuangan tingkat kodam. Minangka sarana kanggé pendidikan, ing Musiyum Mandala Wangsit Siliwangi kajangkepi ugi kaliyan lukisan diorama lan ruwang audio visual kanggé muter filem dokumenter (wiwit saking taun 1990 boten dipun-ginakaken malih amargi risak) perjuangan Divisi Siliwangi lan rakyat Jawa Kulon .

## Kolèksi 
Barang-barang ingkang dados kolèksi Musiyum Wangsit Mandala Siliwangi punika kados ta gaman tradhisional wujud kujang, keris, pedhang, golok, tombak, panah, pedhang saking pring, lan samurai. Ugi wonten *senjata api* saking manéka jinis lan manéka kendharan militèr ingkang naté dipunginaken.

Koleksi sanèsipun punika piranti ingkang naté kaginakaken Divisi Siliwangi lan warga Jawa Kulon anggènipun perang kanggé njagi dhaérahipun. Kajawi punika wonten ugi foto-foto perjuangan saking masa revolusi fisik ing taun 1945 dumugi taun 1949, foto-foto Panglima Siliwangi, tandha pangkat, lencana, Panji Siliwangi, arta, peta lan sanès-sanèsipun.

## Cathetan suku
Mansur Samin

thumb|Mansur Samin
**Mansur Samin** inggih punika salah satungaling sastrawan Indonésia ingkang miyos wonten ing Batang Toru, Tapanuli Selatan, Sumatera Utara, 29 April 1930).
## Riwayat Pagesanganipun 
Mansur Samin ingkang minangka adhik kandhungipun H. Ali Husin Samin Sirgegar, déné bapakipun inggih punika Ahmad Amin Siregar inggih ugi asring dados juru main teater saha ing sapérangan ndhèrèk terjun ing dunya filem. Nama Samin piyambak pikantuk saking namanipun simbahipun, inggih punika Ahmad Samin Siregar.
Mansur Samin naté sinau wonten ing SMA Sala. Piyambakipun sampun naté dados guru, redaktur Siaran Sastra RRI solo, redaktur minggon *Adil*, (Sala), wartawan harian *Merdeka* (Jakarta), saha redaktur kalawarta *Cerpen*.

## Asiling Karya 
Sajakipun ingkang kanthi irah-irahan “Raja Sisingamaraja”, pikantuk bebungah juara kaping kalih saking kalawarta *Sastra* ing taun 1963. Déné karya-karya sanèsipun ing antawisipun inggih punika:
* Perlawanan (kumpulan sajak, 1966)
* Kebinasaan Negeri Senja (drama, 1968)
* Tanah Air (kumpulan sajak, 1969)
* Dendang Kabut Senja (kumpulan sajak, 1969)
* Sajak-Sajak Putih (1969)
* Sontanglelo: Sajak-Sajak Cerita Rakyat (1996).
* Srabara (1996)
Kajawi nyerat puisi, mansur Samin ugi kathah nyerat cariyos kanggé laré-laré. Bebungah Alam, Hidup ya iku Kerja, Kesukaran Terkalahkan, Percik Air Batang Toru, Warna dan Kasih, saha Urip yang Tabah. Mansur Samin ugi naté nyerar cariyos kanggé laré-laré alit kanthi irah-irahan “Kuto Anak Désa Terasing”. Déné cariyos kasebat nyariosaken satunggaling guru ingkang rawuh ing satunggaling désa ing Sumatera. Satunggaling agen modernitas ingkang dipuntugasaken nagara kanggé dadosaken murid-murid ing sekolah punika langkung gadhah adab. Lare-laré punika asalipun saking suku ingkang taksih asing lan taksih dipunanggep ndésa lan tebih saking gaya pagesangan ingkang modhèren. Cariyos punika ingkang sapunika ugi saged dipuntingali saking novèl “Laskar Pelang” karyanipun Andrea Hirata.

Mansur Samin ugi nilar kathah karyanipun ingkang kapacak wonten ing kathah bukunipun, ing antawisipun:
* kamus Basa Angkola/ mandailing-Indonesia (1978),
* kumpulan pertalan sastra angkola/ mandailing (1992),
* Morfologi dan Sintaksis Basa Nias (1984),
* kamus isitilah seni drama (1985),
* kamus Karo-Indonesia (1985),
* khazanah, biografi sastrawan Sumatera utara (1986),
* struktur sastra lésan Melayu Serdang (1990) saha
* sastra lésan karo (1993),
* apresiasi puisi (1994) lan
* Genta, Guru Besar dan Sarjana USU Baca Puisi, kumpulan Puisi dan Essay (1997).
Déné tuladha sajak-sajakipun inggih punika kados makaten:
* Pernyataan
* Pidato Seorang Demonstran
* November (Gelora, 1962)
* Buku Harian prajurit (Konfrontasi, 1959)
* Agustus (Mimbar Indonesia, 1960)
* Tentang Hari Tua
* Perawan

## Cathetan suku
Vympel R-73

**Vympel R-73** (kodhe NATO: **AA-11 ‘Archer’**) inggih punika pèluru kendali udara ke udara jarak cerak berpemandu infra-merah rancangan Vympel Machine Building Design Bureau. Rudal punika mlébét dinas operasional angkatan udara Ruslan ing taun 1984.
R-73 dipunrancang kanggé ngajuraken sasaran udara, kalèbét pesawat tempur, pengebom, helikopter, pesawat mbotén ngginaakèn awak (*UAV – Unmanned Aerial Vehicle*) utawi rudal jelajah lan kabetahan manuver ngantos 12G. Rudal punika ugi gadhah kemampuan nyergap sasaranipun saking sedaya arah (*all-aspect*), ing sedaya cuaca (*all-weather*) sarta ing tèngah pengacauan elektronis (jamming).
R-73 sagdè dipunintegrasiakèn kaliyan helm juru anggegana, mnèawi punika juru anggegana kanggé mbidik sasaranipun kaliyan namung ningali kèmawon.
## Operasi Sajarah
Ing tanggal 22 Fèbruari taun 1996, kalih Cessna 337 Brothers to the Rescue punika salah satunggaling  Cuban Air Force MiG-29UB.
R-73 dipuntenagai déning sebuah mesin roket berbahan bakar padat. Nggadahi sekawan sirip kontrol ingkang manggenanipun ing pérangan ngajeng sarta stabilizer ing pérangan belakang sayap. R-73 ugi gadhah thrust-vectoring memungkinkan kanggé nglampahi maneuver ekstrem. 
400px
thumb|300px|right
[thumb|240px|Skema [rudal Vympel R-73.]]

Varian wiwit, ingih punika **R-73A** gadhah jarak jangkau 30&nbsp;km, sawatara pengembanganipun **R-73M** gadhah jarak jangkau 40&nbsp;km.
R-73 saged dipunbeta déning pesawat tempur Su-27, Su-33, Su-34, Su-35, Su-37, MiG-29, MiG-31, MiG-33, Yak-141, sarta helikopter serang Mi-24, Mi-28, dan Ka-50. Pinten-ointen pesawat tempur génerasi lami kados ta MiG-21, MiG-23, Su-24 lan Su-25 ingkang sampun dipunmodifikasi ugi saged mbeta.
## Operator 
* 
* 
* 
* 
* 
* 
* 
* 
* 
* 
* 
* 
* 
* 
* 
* 
* 
## Spesifikasi 
* **Propulsi:** Motor roket bahan bakar padat
* **Kecepatan:** Mach 2,5
* **Jarak jangkau:** 20&nbsp;km; 30&nbsp;km (R-73M1); 40&nbsp;km (R-73M2)
* **Sistem pemandu:** Infra-merah
* **Hulu ledak:** 7,4&nbsp;kg *high-explosive*
* **Berat:** 105&nbsp;kg (R-73M1); 115&nbsp;kg (R-73M2
* **Panjang:** 2,9 m
* **Diameter:** 0,165 m
* **Rentang sayap:** 0,51 m

## Gladri 

## Cathetan suku 
## Pranala njaba 
* warfare.be
* astronautix.com
* http://www.youtube.com/watch?v=AipJuIK-wyc&feature=related
* fas.org
Gerald Edelman

**Gerald Maurice Edelman**() inggih punika salah satunggaling ilmuwan Amérika Sarékat. Edelman menangaken Penghargaan Nobel ing babagan Fisiologi utawi Kedhokteran ing taun 1972 kanggé karyanipun babagan sistem kekebalan sesarengan kaliyan Rodney Robert Porter.

## Karier 
Nalika taun 1950, Edelman nampi gelar sarjana saking Ursinus College, Pennsylvania. Lajeng piyambakipun nglampahi pendidikan wonten ing University of Pennsylvania lan pikantuk gelar dhokter saking Fakultas Kedhokteran wonten ing taun 1954. Setunggal taun lajengipun, piyambakipun gabung kaliyan U.S. Army lan dados kapten wonten ing Korp Medis lan praktek wonten ing Station Hospital ing Paris, Perancis. Wonten ing taun 1957, piyambakipun dados mahasiswa sarjana wonten ing Rockefeller Institute, pikantukm Ph.D. wonten taun 1960. Sabibaripun lulus, piyambakipun dipunangkat minangka Pembantu Dekan kanggé Mahasiswa Sarjana wonten ing Institut Rockefeller. Saking taun 1963 dumugi taun 1966, Edelman dados Dekan Kolega saperlu Studi Sarjana. Wiwit taun 1966, piyambakipun dados guru besar wonten ing Rockefeller University.

Gerald Edelman inggih punika pendiri lan direktur The Neurosciences Institute, pusat panalitén nirbala wonten ing San Diego ingkang ngemot babagan dhasar biologis fungsi polo ingkang langkung inggil wonten ing manungsa.

## Pamikiran 
Piyambakipun kacathet saking téyori akalipun, dipunterbitaken wonten ing trilogi buku teknis. Karyanipun *Topobiology* ngemot téyori kados pundi jaringan saraf ingkang asli saking polo bayi ingkang nembé dipunlairaken kasungsun antawis perkembangan embrio. *Neural Darwinism* ngandung téyori memori ingkang dipunyasa ing sakitar gagasan kekenyalan wonten ing nanggepi lingkungan. *The Remembered Present* ngemot téyori kesadaran.

Edelman sampun mirsakaken, punapa kita kedah nyobi yasa model polo ingkang gadhah fungsi utawi model polo ingkang nglewati interaksi kaliyan sakitaripun saged ngrembakakaken polo? Wangsulan Edelman inggih punika bilih kita kedah damel model polo lan nggatosaken kados pundi anggénipun sami nindakaken "interaksi" kaliyan lingkunganipun. Edelman sarujuk wontenipun qualia lan manunggalaken wonten ing téyori akal dhedhasar otakipun. Konsep qualianipun ngindari perangkap pamanggih qualia mirunggan kanthi sipat non-fungsional, ingkang dipunkritik déning Daniel Dennett.

Edelman ngandharaken téyori biologis kesadaran, ingkang kanthi eksplisit dipunpadosi wonten ing téyori seleksi alam Charles Darwin lan téyori Darwin babagan dinamika populasi. Piyambakipun boten sarujuk dualisme lan ugi boten nggatosaken hipotesis ingkang langkung énggal kados model kesadaran 'komputasional', ingkang sami babagan fungsi polo wonten ing operasi komputer.

Edelman gadhah pamanggih bilih sadaya akal lan kesadaran gadhah sipat materiil lan murni fenomena biologis, kadadosan amargi kompleksipun prosès sel wonten ing polo, lan bilih perkembangan kesadaran lan kapinteran saged dipunandharaken kanthi téyori Darwin.

## Cathetan suku 
## Pranala njaba 
* Biografi di nobelprize.org
Mh. Rustandi Kartakusuma

**Mh. Rustandi Kartakusuma**, ingkang miyos ing () tabuh 06.15 WIB ing Panti Jompo Ria Pangyasa, Cibubur, Jawa Kulon inggih kalebet salah satunggaling sastrawan Indonésia. Rustandi kasarékaken dinten Jumat siyang ing Tempat Pemakaman Umum Pondok Rangon, Cibubur.
## Riwayat Pagesanganipun 
Rustandi utawi ingkang asring dipunsebat “uyus” ingkang minangka sastrawan angkatan 45 punika ngantos pungkasaning gesang boten gadhah garwa. Ing wekdal piyambakipun sepuh, piyambakipun dipuntitipaken wonten ing Panti Jompo wiwit tanggal 13 November 1996, lan sadèrèngipun dalem wonten ing dalemipun kakangipun ing Kebon Sayur, Jakarta.
Karyanipun Rustandi dipunserat mawi basa Indonésia lan basa Sunda ingkang karyanipun kathah kapacak wonten ing sapérangan médhia. Piyambakipun sampun naté mucal wonten ing Yale University, Amérikah Sarékat lan Harvard University, saha paring kuliah ing Massachusetts Institute of Technology awit saking undhanganipun Stichting voor Culturele Samenwerking. Piyambakipun ugi sampun naté dalem ing Welanda dangunipun satunggal taun saha sinau musik ing Muzieklyceum, Amsterdam.
Rustandi sampun naté sinau ing HBS- B ing taun 1942, lajeng nerasaken ing Sekolah Guru Tinggi ing taun 1944, ugi naté sekolah ing Sekolah Tinggi Islam ing taun 1944, lajeng naté sekolah ing Fakultas Sastra VI saking taun 1946 – 1947, lan naté sekolah ing Muzieklyceum Amsterdam saking taun 1952 – 1953. 
Ing taun 1951 – 1956, piyambakipun makarya ing KBRR Paris. Ing taun 1953, piyambakipun ndhèrèk Konggrès PEN Club Internasional ing Dublin, Irlandia. Kajawi punika, piyambakipun ugi sampun naté dados redaktur kalawarta (mawi basa Sunda) Mangle saha naté makarya ing LKBN Antara. Salah satunggalipun drama asiling garapanipun, kanthi irah- irahan “Merah Semua Putih Semua” ing taun 1958, pikantuk bebungah Sastra Nasional BMKN ing taun 1957 – 1958. Karyanipun ingkang sanèsipun inggih Prabu dan Puteri (d,1950), Heddie dan Tuti (d, 1951), Rekaman dari Tujuh Daerah (ks, 1951), saha Lagu Kian Jauh (sf, 1961). Terjemahanipun inggih punika: Geisha (d karya Yamamuto Yuzo) saha Yang Mati Tak Bermakam (karya Jean-Paul Sartre).

## Pangaji-aji 
* Satya Lencana Kebudayaan saking Présidhèn Megawati Soekarnoputri awit saking jasanipun ngrembakakaken kesusastraan lan kabudayan Sunda ing taun (2004)
* Bebungah Sastera Rancagé saking Yayasan Kebudayaan Rancagé kanggé jasanipun saged ngrembakakaken basa lan sastra Sunda ing taun (1992) lan kanggé karyanipun ingkang wujud kempalan carkak, *Amanat dina Napas Panungtungan* (Amanat dalam Nafas Terakhir) ing taun (2005)
## Karya Sanèsipun 
* *Prabu dan Puteri, Sebuah Tragedi* (wujud drama, ing taun 1950)
* *Rekaman dari Tudjuh Daerah* (kempalan sajak, 1951)
* *Heddie dan Tuti. Tonil Satu Babak Anak Muda* (1951)
* *Merah Semua Putih Semua* (drama, 1958, pikantuk Bebungah BMKN 1960, nanging dipuntolak déning Rustandi)
## Sanès-sanèsipun 
Masalah kabudayanipun Rustandi naté gadhah prakawis kaliyan Sutan Takdir Alisjahbana.

## Cathetan suku
David Baltimore

**David Baltimore** () inggih punika salah satunggaling ahli biologi saking Amérika Sarékat.

Piyambakipun minangka lulusan Swarthmore College (sarjana, 1960) punika pikantuk gelar Ph.D. saking Rockefeller University nalika taun 1964. Saking taun 1965 dumugi taun 1968, Baltimore makarya wonten ing Salk Institute for Biological Studies wonten ing La Jolla, California. Nalika taun 1968, Baltimore nampi kedudukan ing MIT minangka profesor kolega mikrobiologi; piyambakipun minggah pangkat dados Profesor Biologi wonten ing Massachusetts Institute of Technology nalika taun 1972. Wiwit taun 1973, piyambakipun dados Profesor Mikrobiologi American Cancer.

Nalika taun 1975, ing yuswa kaping 37, nalika wonten ing Institut Teknologi Massachusetts, piyambakipun pikantuk Bebungah Nobel ing babagan Kedhokteran, sesarengan kaliyan Howard Temin lan Renato Dulbecco, kanggé "penemuan" babagan transkriptase berkebalikan, ingkang ngubah RNA ing salebeting DNA. Karya punika ngasoraken dogma ingkang wonten dumugi awal 1970-an: bilih DNA éwah ing RNA, ingkang wonten ing giliranipun ngasilaken protéin. Transkriptase berkebalikan inggih punika faktor wigati wonten ing reproduksi retrovirus kados ta HIV.

Sadangunipun ing MIT, Baltimore madegaken Whitehead Institute for Biomedical Research. Piyambakipun minangka organizer konferènsi Asilomar babagan DNA rekombinan wonten ing taun 1975.

Kanggé sapérangan ageng tokoh nonsains, Baltimore misuwur wonten ing prastawa kejahatan ilmiah. Nalika taun 1986, Baltimore dados salah satunggaling pengarang karya ilmiah babagan kekebalan kaliyan Thereza Imanishi-Kari lan sanès-sanèsipun. Sabibaripun Imanishi-Kari dipundakwa malsukaken data, awalipun Baltimore nolak narik malih kertas punika (éwadéné ing pungkasan dipuntindakaken ugi). Amargi panalitén punika dipunparingi bééa déning pamarétah fédheral Amérika Sarékat lumantar National Institutes of Health, prakawis punika dipunpendhet alih déning Konggrès AS, ing pundi kanthi agresif dipundhéréki déning anggota perwakilan John Dingell antawis sanèsipun. Amargi "kontroversi" ingkang lumampah terus, lajeng ing taun 1991 Baltimore dipunpaksa mandhap saking kalungguhan pimpinan Universitas Rockefeller, ingkang piyambakipun dipunangkat namung satunggal taun langkung awal. Ing taun 1996, satunggaling tiyang panel ahli ingkang dipuntunjuk déning pamaréntah fédheral ngresikaken nama Imanishi-Kari saking kanisthan.

Baltimore gadhah prabawa ingkang ageng wonten ing kawicaksanan nasional wonten ing prakawis ingkang gegayutan kaliyan DNA rekombinan lan wabah AIDS. Baltimore dipunangkat mingangka pimpinan California Institute of Technology ing taun 1997. Piyambakipun minangka anggota dewan editor Encyclopædia Britannica.

## Cathetan suku
## Pranala njaba 
* Otobiografi